เวียดนามเอาจริง แบนการค้าสัตว์ป่า ตัดต้นตอโรคระบาด
ทางการเวียดนามประกาศแบนการค้าสัตว์ป่า สั่งปิดตลาด รวมทั้งกวาดล้างผู้ค้าออนไลน์ ตัดต้นตอการระบาดโรคโควิด-19เมื่อวันที่ 24 กรกฎาคม 2563 สำนักข่าวรอยเตอร์รายงาน นายเหงียนซวนฟุก นายกรัฐมนตรีเวียดนามประกาศแนวทางการแบนการค้าสัตว์ป่าในภูมิภาคเอเชียตะวันออกเฉียงใต้ เพื่อลดการเกิดโรคระบาดใหม่ที่มีต้นตอจากสัตว์ป่าการประกาศแบนในครั้งนี้ มีผลต่อการนำเข้าสัตว์ป่าที่ยังมีชีวิตและสินค้าจากซากสัตว์ป่าที่ตายแล้ว กำจัดตลาดค้าสัตว์ป่า ทั้งแบบมีหน้าร้านและช่องทางการขายออนไลน์ รวมไปถึงการบังคับยุติการล่าสัตว์อย่างผิดกฎหมายด้วยประเทศเวียดนามถือเป็นจุดหมายปลายทางของการค้าสัตว์ป่าผิดกฎหมาย เช่น ตัวนิ่ม งาช้าง และนอแรด ซึ่งเชื่อกันว่ามีสรรพคุณเป็นยารักษาโรค ซึ่งประเทศในแถบเอเชียตะวันออกเฉียงใต้เป็นภูมิภาคที่มีตลาดค้าสัตว์ป่าจำนวนมาก แต่มีกฎหมายการลงโทษที่หละหลวมก่อนหน้านี้ นักวิทยาศาสตร์ได้ตั้งข้อสงสัยว่าไวรัสโคโรนา 2019 มีต้นตอมาจากสัตว์ป่า หลังจากพบว่าผู้ป่วยโควิด-19 กลุ่มแรกป่วยหลังจากมีประวัติทางไปยังตลาดขายสัตว์ป่าในเมืองอู่ฮั่น มณฑลหูเป่ยของจีนที่มา: Reuters
ทางการเวียดนามประกาศแบนการค้าสัตว์ป่า สั่งปิดตลาด รวมทั้งกวาดล้างผู้ค้าออนไลน์ ตัดต้นตอการระบาดโรคโควิด-19 
โควิด-19,ไวรัสโคโรนา,COVID-19,เวียดนาม,ค้าสัตว์ป่า